Á suðurströnd Garda-vatns teygir sig mjór tangi langt út í vatnið og þar hefur bærinn Sirmione staðið um aldaraðir . Hingað sóttu fyrirmenn Rómverja og hefðarfólk frá Verona frið , sól og skemmtan . Ekki var alltaf friðsælt í sveitinni og því var reistur veglegur kastali í bænum á 13. öld , Scaligero-kastalinn , sem enn stendur og var dýflissan í notkun fram á 19. öld . Kastalinn var ekki síst til verndar skipum og bátum sem lágu við festar við Sirmione . Þá eru hér stórmerkar fornleifar á borð við Grotte di Catullo sem eru leifar fornrar einkavillu , þeirrar stærstu á Norður-Ítalíu og kirknanna San Pietro in Mavino ( frá 8. öld ) , Sant’Anna della Rocca ( frá 12. öld ) og Santa Maria Maggiore ( frá 15. öld ) . Hótelið okkar , Blue Lake , er staðsett á besta stað í bænum , á miðjum tanganum í göngufjarlægð frá göngugötunum , gamla miðbænum og kastalanum . Þessi dagur verður frjáls og um að gera að kynnast þessum sjarmerandi bæ og næsta nágrenni . Fararstjórinn okkar , Hjördís Hildur Jóhannsdóttir , var með annan fótinn á Ítalíu í um 10 ára skeið . Hún stundaði ítölsku - og ferðamálanám við Ferðamálaskólann í Flórens 2000 - 2004 og frekara ítölskunám við Háskóla Íslands 2010 - 2013 . Hjördís þekkir vel til ferðalaga á Ítalíu og Mið-Evrópu . Hún hefur unnið við þýðingar og pistlaskrif ( m.a. fyrir Stöð 2 og nokkur tímarit ) um ítölsk málefni . Sjálf hefur hún fest mikla ást á ítölsku máli , mat og menningu . Farþegar okkar verða því í góðum höndum í þessari spennandi ferð . 10. júní – miðvikudagur Ferðin hefst með flugi Icelandair til Mílanó á Ítalíu þann 10. júní kl 13:55 . Lent verður klukkan 19:40 að staðartíma . Þar bíður rútan og fararstjórinn og við tekur um 2ja klst. ferð til Garda-vatns . Við setjum okkur niður í bænum Sirmione sem stendur á einu fallegasta bæjarstæðinu við vatnið . 11. júní – fimmtudagur Þessi dagur er tekinn með ró og eftir morgunverð er farið í gönguferð og bærinn Sirmione skoðaður og nánasta umhverfi gerð góð skil . ( innifalið í verði ) . Eftir morgunverð er farið í dásamlega siglingu til litla bæjarins Limone sem á sér merkilega sögu . Siglingin tekur um 2 og hálfa klst . Þegar komið er til Limone gefst smá frjáls tími og tilvalið er að fá sér hádegisverð . Eftir hádegisverð kynnumst við ræktun sítrónunnar og smökkum á Limoncello . Farið verður svo með rútu til Arco / Riva del Garda þar sem við kíkjum í heimsókn í litla fræga matarolíuverksmiðju og gefst kostur á að smakka á framleiðslunni . Rúta keyrir okkur svo aftur til Sirmione . ( Innifalið í verði ) . Nú stefnum við í skoðunarfeð til Verona , þar sem sagan af elskendunum Rómeó og Júlíu varð innblástur Shakespeare að samnefndu leikriti . Hér eru svalirnar þar sem Júlía stóð og meðtók og svaraði ástinni sinni sem stóð á götunni . Við heimsækjum einnig leifar hins stórfenglega hringleikahúss Rómverja við Piazza Brá og kíkjum í verslanir á Via Mazzini umkringd sögunni , listmunaverslunum , galleríum og litríku götulífi . ( Innifalið í verði ) . Frjáls dagur í Sirmione . Hvernig væri að skella sér , fyrir þá sem þess óska , í heils dags ferð til Feneyja ? Drottningin við Adríahafið er ein af þeim borgum sem allir verða einhvern tíman að heimsækja . Það er upplifun að sjá hina fölnuðu frægð einhvers mesta sjóveldis í heimi og sjá hallirnar , kirkjurnar og brýrnar , heyra söguna , upplifa Markúsartorgið , fara á Harrýs bar þar sem Hemingway vandi komur sínar , sigla á gondól , kynnast kaupmanninum í Feneyjum og fleira spennandi . Þessi ferð er farin með enskumælandi leiðsögumanni en með í för er ykkar fararstjóri sem þýðir o.s.frv. ( greitt aukalega ) . 16. júní – þriðjudagur Nú er um að gera að njóta lífsins og horfa á iðandi mannlífið í líflegum bænum Sirmione þennan síðast dag við Gardavatnið . 17. júní – miðvikudagur Heimferð , rúta kemur og sækir okkur seinnipartinn og flug heim til Íslands kl 20:40 - 22:50 . Hótelið , sem var allt gert upp árið 2014 , stendur á miðjum Sirmione-tanganum , aðeins nokkur skref frá gamla miðbænum , göngugötunum og kastalanum . Bílar komast að hótelinu en ekki lengra ! Beint á móti hótelinu er ráðstefnuhöllin . Við hótelið er fallegur sundlaugagarður með sólbekkjum og bar . Innandyra er veitingasalur og annar bar og uppi á þaki er afþreyingaraðstaða með frábæru útsýni yfir bæinn og vatnið . Herbergin eru loftkæld og vel búin með m.a. sjónvarpi , síma , minibar , öryggisskáp , skrifborði , fríu Wifi og svölum . Góð baðherbergi með baðkari / sturtu og hárþurrku . ATH lágmarksþátttaka er 20 manns og áskilur Úrval Útsýn sér rétt að fella niður ferðina náist sú þátttaka ekki . Verð og dagsetningar Innifalið í verði : Flug fram og til baka , flugvallagjöld og skattar , ferðataska og handfarangur , íslensk fararstjórn , 7 nætur á 4 stjörnu gistingu , gönguferð í Sirmione , skoðunarferð til Verona , og dagsferð til Limone . Ekki innifalið í verði : Gisting , ferðamannaskattur 14 EUR greiðist á hóteli , dagsferð til Feneyja , eða annað sem ekki er tekið fram í ferðalýsingu .